
Către,




BIROUL PERMANENT AL



CAMEREI DEPUTAȚILOR
Vă înaintăm, alăturat, raportul comun asupra proiectului Legii serviciului de administrare a domeniului public şi privat al unităţilor administrativ-teritoriale, transmis Comisiei pentru administrație publică şi amenajarea teritoriului și Comisiei pentru industrii şi servicii, pentru dezbatere şi avizare în fond, în procedură obişnuită, cu adresa nr. PLx. 589 din 7 noiembrie 2011.
	PREŞEDINTE,
	PREŞEDINTE,


	Iulian IANCU
	Marin ALMĂJANU

r a p o r t   C O M U N
asupra proiectului Legii serviciului de administrare a domeniului public şi privat al unităţilor administrativ-teritoriale
În conformitate cu prevederile art.95 din Regulamentul Camerei Deputaţilor, republicat, Comisia pentru administrație publică şi amenajarea teritoriului și Comisia pentru industrii şi servicii au fost sesizate spre dezbatere și avizare în fond, în procedură obişnuită, cu proiectul Legii serviciului de administrare a domeniului public şi privat al unităţilor administrativ-teritoriale, transmis cu adresa nr. PLx.589 din 7 noiembrie 2011, înregistrat la Comisia pentru administrație publică şi amenajarea teritoriului cu nr.4c-6/473 din 7 noiembrie 2011 și la Comisia pentru industrii şi servicii cu nr.4c-3/359 din 8 noiembrie 2011.
Senatul a respins proiectul de lege în şedinţa din 31 octombrie 2011.


Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

La întocmirea prezentului raport Comisiile au avut în vedere:

·   avizul favorabil al Consiliului Legislativ (nr.641/10.06.2011);
·   avizul favorabil al Consiliului Economic şi Social (nr.2435/26.05.2011);

Proiectul de lege are ca obiect de reglementare modul de organizare şi funcţionare a serviciului de administrare a domeniului public şi privat al unităţilor administrativ-teritoriale, precum şi clarificarea raporturilor juridice reciproce dintre autorităţile administraţiei publice locale, dintre acestea şi furnizorii/prestatorii serviciului, dintre autorităţile administraţiei publice locale şi utilizatori, ca şi dintre operatori şi utilizatori.
Examinarea proiectului de lege a avut loc în şedinţe separate în conformitate cu prevederile art. 61 și art. 63 din Regulamentul Camerei Deputaţilor, republicat, Comisia pentru industrii şi servicii a examinat proiectul de lege în şedinţa din 13 noiembrie 2013 și Comisia pentru administrație publică şi amenajarea teritoriului a examinat proiectul de lege în ședința din 2 aprilie 2014.
Din numărul total de 34 membri ai Comisiei pentru industrii şi servicii au participat la şedinţă  32 deputaţi. 

Din numărul total de 24 membri ai Comisiei pentru administrație publică şi amenajarea teritoriului au participat la ședință 20 deputați.

În urma dezbaterilor și a opiniilor exprimate, membri celor două comisii sesizate în fond au hotărât, cu majoritate de voturi (1 abținere), respingerea proiectului Legii serviciului de administrare a domeniului public şi privat al unităţilor administrativ-teritoriale, deoarece unele dintre modificările propuse sunt în contradicţie cu prevederile Legii serviciilor comunitare nr. 51/2006, cu modificările şi completările ulterioare.
 În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,

	PREŞEDINTE,

	Iulian IANCU

	Marin ALMĂJANU


	 SECRETAR,
	SECRETAR,      
                                      

	                   Antal ISTVAN
	Radu BABUȘ                                          


	Întocmit:                           
	Întocmit:                                                                                   

	Consilier, Silvia Vlăsceanu
	Consilier, Roxana Feraru 

